|  |  |
| --- | --- |
| ԿԱԶՄՎԱԾ Է 2025 ԹՎԱԿԱՆԻՀՈԿՏԵՄԲԵՐԻ 16 - ԻՆԲԱՂԿԱՑԱԾ Է 10 (ՏԱՍԸ) ԹԵՐԹԻՑՏՊԱԳՐՎԱԾ Է ԸՆԴԱՄԵՆԸ 2 ՕՐԻՆԱԿ  Հ Ա Ս Տ Ա Տ Վ Ա Ծ Է՝ՀԱՅԱՍՏԱՆԻ ՀԱՆՐԱՊԵՏՈՒԹՅԱՆՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2025 ԹՎԱԿԱՆԻ ՀՈԿՏԵՄԲԵՐԻ 16 - Ի ԹԻՎ ————— ՈՐՈՇՄԱՄԲ  ՀԱՄԱՅՆՔԻ ՂԵԿԱՎԱՐ՝\_\_\_\_\_\_\_\_\_\_\_\_\_\_\_\_\_\_ Վ. ՂՈՒԿԱՍՅԱՆ |  Գ Ր Ա Ն Ց Վ Ա Ծ Է՝ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ՌԵԳԻՍՏՐԻ ԳՅՈՒՄՐՈՒ ՏԱՐԱԾՔԱՅԻՆ ԲԱԺՆԻ ԿՈՂՄԻՑ27.04.2005 Թ.ԳՐԱՆՑՄԱՆ N 29.210.02137ՀՎՀՀ 0553702227.04.2005 ԹՎԱԿԱՆԻՆ ԳՐԱՆՑՎԱԾԿԱՆՈՆԱԴՐՈՒԹՅՈՒՆԸՆՈՐ ԽՄԲԱԳՐՈՒԹՅԱՄԲ ԳՐԱՆՑՎԵԼ Է ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ՊԵՏԱԿԱՆ ՌԵԳԻՍՏՐԻ ԳՈՐԾԱԿԱԼՈՒԹՅԱՆ ԿՈՂՄԻՑ«\_\_\_\_» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_20 25 Թ. |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ**

**ԳՅՈՒՄՐՈՒ «ԿԵՆՏՐՈՆԱԿԱՆ ԳՐԱԴԱՐԱՆ»**

ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ

**ԿԱՆՈՆԱԴՐՈՒԹՅՈՒՆ**

(ՆՈՐ ԽՄԲԱԳՐՈՒԹՅԱՄԲ)

Ք. ԳՅՈՒՄՐԻ 2025 ԹՎԱԿԱՆ

**1. Ընդհանուր դրույթներ**

1. Հայաստանի Հանրապետության Շիրակի մարզի Գյումրու «Կենտրոնական գրադարան» համայնքային ոչ առևտրային կազմակերպությունը (այսուհետ կազմակերպություն), շահույթ ստանալու նպատակ չհետապնդող իրավաբանական անձի կարգավիճակ ունեցող ոչ առևտրային կազմակերպություն է, որն հանդիսանում է Գյումրիի Գրադարանների Կենտրոնացված Համակարգ բյուջետային հիմնարկի (գրանցման N 29.0081) իրավահաջորդը:
2. Կազմակերպության գործունեությունը կարգավորվում է Հայաստանի Հանրապետության քաղաքացիական օրենսգրքով, «Պետական ոչ առևտրային կազմակերպությունների մասին» Հայաստանի Հանրապետության օրենքով, Հայաստանի Հանրապետության այլ իրավական ակտերով, Հայաստանի Հանրապետության կողմից վավերացված միջազգային պայմանագրով և սույն կանոնադրությամբ:
3. Հիմնադրի և կազմակերպության միջև հարաբերությունները կարգավորվում են Հայաստանի Հանրապետության օրենսդրությամբ և սույն կանոնադրությամբ: Հիմնադրի կողմից որպես համայնքային կազմակերպության կառավարումն իրականացնող պետական մարմին, հանդիսանում է Գյումրի համայնքի ղեկավարը, որի ենթակայությանն է հանձնվում Կազմակերպությունը:
4. Կազմակերպությունը, որպես սեփականություն ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունը կարող է իր անունից ձեռք բերել և իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
5. Կազմակերպությունը այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:
6. Կազմակերպությունը կաարող է ունենալ Հայաստանի Հանրապետության պետական զինանշանի պատկերով և կազմակերպության հայերեն անվանմամբ կլոր կնիք, դրոշմակնիք, կարող է ունենալ ձևաթղթեր, խորհրդանիշ և անհատականացման այլ միջոցներ:
7. Կազմակերպությունը կարող է ունենալ հիմնարկներ, մասնաճյուղեր կամ ներկայացուցիչներ, որոնք ստեղծվում են հիմնադրի որոշմամբ և օրենքով սահմանված կարգով ենթակա են հաշվառման իրավաբանական անձանց գրանցումն իրականացնող մարմնի կողմից:
8. Կազմակերպությունն ունի ինքնուրույն հաշվեկշիռ, հաշվարկային հաշիվ բանկերում Հայաստանի Հանրապետության արժույթով և արտարժույթով:
9. Կազմակերպությունը պատասխանատվություն չի կրում հիմնադրի պարտավորությունների համար: Հիմնադիրը պատասխանատվություն է կրում մինչև կազմակերպության հիմնական գրանցումը ծագած կազմակերպության ստեղծման հետ կապված պարտավորությունների համար:
10. Կազմակերպության անվանումն է՝
11. Հայերեն՝ Գյումրու «Կենտրոնական գրադարան» համայնքային ոչ առևտրային կազմակերպություն։
12. Ռուսերեն՝ Центральная библиотека г. Гюмри общинная некоммерческая организация.
13. Անգլերեն՝ Gyumri «Central library» Public non-comercial organization.
14. Կազմակերպության գտնվելու վայրն է՝ 3104 Հայաստանի Հանրապետության Շիրակի մարզ, քաղաք Գյումրի, Վարդանանց հրապարակ 1:

**2. Կազմակերպության գործունեության առարկան և նպատակները**

1. Կազմակերպության գործունեության առարկան և նպատակներն են՝ ազգային, արտասահմանյան տպագիր արտադրանքի հավաքածուի պահպանումը, համալրումը, մշակումը, գրադարանային, տեղեկատվական, մատենագիտական սպասարկման կազմակերպումը, գրադարանների զարգացման գիտական և մեթոդական աջակցության ապահովումը: Կազմակերպությունն իր գործունեության նպատակներին համապատասխան՝

ձևավորում և օգտվողներին է տրամադրում ազգային, արտասահմանյան տպագիր արտադրանքի հավաքածուն՝ առանց սահմանափակումների՝ նրանց պահանջարկներին համապատասխան,

1. իրականացնում է մշակութային տեղեկատվական աշխատանք,
2. ընթերցողներին մատուցում է մշակութային տարբեր բնույթի ծառայություններ, իրականացնում է տպագիր արտադրանքի հավաքածուի համալրում՝ ձեռքբերումների, նվիրաբերումների, գնման, փոխանակումների միջոցով, ինչպես նաև Հայաստանի Հանրապետության տարածքում հրատարակած՝ ՀՀ օրենսդրությամբ սահեանված կարգով ստացված գրականության պարտադիր օրինակներով,
3. ձևավորում է տպագիր արտադրանքի փոխանակման հավաքածու,
4. հաշվառում, մշակում, համակարգում է մուտքագրվող նյութերը և գրանցում դրանց վերաբերյալ տեղեկությունը թղթային և այլ նյութական կրիչների տվյալների շտեմարաններում,
5. իրականացնում է տպագիր արտադրանքի հավաքածուի ամբողջականությունն ու անվթարությունն ապահովող պահպանության համալիր միջոցառումներ /խնամք, վերականգնում, կազմում և այլն/,
6. ինքնուրույն է սահմանում գրադարաններից օգտվելու կարգը, օգտվողների կողմից պատճառված վնասի փոխհատուցման ձևերն ու չափերը,
7. ինքնուրույն է որոշում համալրվող նյութերի տեսականին,
8. ինքնուրույն է մշակում հիմնական գործունեության ընթացիկ և զարգացման հեռանկարային ծրագրերը,
9. լիազորված պետական մարմնի հետ համաձայնեցնելով՝ իրականացնում է հավաքածուից օգտագործման համար ոչ պիտանի տպագիր արտադրանքի դուրս գրումը՝ բացառությամբ պատմամշակութային արժեքների,
10. ձևավորում է իր տնտեսական զարգացման ծրագիրը, որոշում ծառայությունների մատուցման կարգն ու գները, եթե ՀՀ օրենսդրությամբ այլ բան սահմանված չէ,
11. ապահովում է կազմակերպության ամրացված շենքերի ու շինությունների պահպանությանն ու օգտագործմանն անհրաժեշտ պայմանակարգը /ռեժիմը/, իրականացնում հակահրդեհային անվտանգության միջոցառումներ,
12. կազմակերպությունն իրականացնում է ձեռնարկատիրական գործունեության հետևյալ տեսակները.

ա)հրատարակչական գործունեություն

բ)համակարգչային ուսուցման իրականացում և ծառայություններ

գ)միջոցառումներ, շոուներ, ներկայացումներ

Ձեռնարկատիրական գործունեության իրականացման համար (ոչ առևտրային կազմակերպությունը) իրավունք ունի ստեղծել տնտեսական ընկերություններ կամ լինել նրանց մասնակից:

Լիցենզավորման ենթակա գործունեության տեսակներով կազմակերպությունը կարող է զբաղվել միայն լիցենզիայի հիման վրա:

1. Կազմակերպության գործունեության ընթացքում առաջացած շահույթն օգտագործվում է սույն կանոնադրությամբ նախատեսված նպատակների իրականացման համար: Կազմակերպության շահույթի օգտագործման կարգը սահմանում է հիմնադիրը:
2. Համայնքային բյուջեով կազմակերպության համար ուղղակի նախատեսված միջոցների սահմաններում կազմակերպության կողմից պետությանը մատուցվող ծառայությունների, աշխատանքների և ապրանքների գնումն իրականացվում է մեկ աղբյուրից՝ գնումների կատարման ձևով: Կազմակերպության կողմից պետությանը այլ ծառայություններ, աշխատանքներ կարող են մատուցվել կամ ապրանքներ իրացվել, միայն «Գնումների մասին» Հայաստանի Հանրապետության օրենքով նախատեսված կարգով:
3. Կազմակերպությունը հարկերը, տուրքերը և պարտադիր այլ վճարները վճարում է շահույթ ստանալու նպատակ չհետապնդող կազմակերպություննների համար նախատեսված կարգով ու չափով:
4. Համայնքային կազմակերպությունը հիմնադրի կողմից սահմանված կարգով պարտավոր է հրապարակել իր տարեկան ֆինանսական հաշվետվությունը:

**3. Կազմակերպության սեփականությունը**

1. Կազմակերպության սեփականությունը ձևավորվում է կազմակերպության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև կազմակերպության գործունեության ընթացքում արտադրված և ձեռք բերված գույքից:

Կազմակերպության գույքի ձևավորման աղբյուր կարող են հանդիսանալ նաև Հայաստանի Հանրապետության և օտարերկրյա պետությունների իրավաբանական և ֆիզիկական անձանց կողմից կատարված ներդրումները, այդ թվում բարեգործական, հովանավորչական, նպատակային նվիրատվություններն ու հատկացումները:

1. Կազմակերպությունն իրավունք ունի օրենքին, հիմնադրի որոշումներին և /կամ/ սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:
2. Կազմակերպությանը սեփականության իրավունքով պատկանող գույքի նկատմամբ հիմնադիրը չունի իրավունքներ, բացառությամբ կազմակերպության լուծարումից հետո մնացած գույքի:
3. Կազմակերպության սեփականության պահպանման հոգսը կրում է կազմակերպությունը:
4. Կազմակերպության սեփականության վրա կարող է բռնագանձում տարածվել միայն դատական կարգով:
5. Կազմակերպության ֆինանսական հաշվետվությունների արժանահավատությունը ենթակա է վերստուգման (աուդիտի) Հայաստանի Հանրապետության օրենսդրությամբ սահմանված կարգով:

**4. Կազմակերպության ամրացված գույքը**

1. Հիմնադրի որոշմամբ կազմակերպությանն անժամկետ ու անհատույց օգտագործման իրավունքով ամրացվում է ցանկացած գույք:
2. Հիմնադիրը իրավունք ունի հետ վերցնել իր կողմից կազմակերպությանը ամրացված գույքը:
3. Կազմակերպությունն իրավունք չունի ամրացված գույքը կամ դրա նկատմամբ իր իրավուքները օտարել, գրավ դնել, հանձնել անհատույց օգտագործման:
4. Կազմակերպությունն իրավունք ունի իրեն ամրացված գույքը պետության անունից հանձնել վարձակալության, եթե դա արգելված չէ հիմնադրի որոշմամբ: Ամրացված գույքի օգտագործման արդյունքում կազմակերպության ստացած եկամուտները կազմակերպության սեփականությունն են:

Կազմակերպությանն ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

1. Հիմնադրի կողմից կազմակերպությանն ամրացված անշարժ գույքի կամ պետական պարտադիր գրանցման ենթակա գույքի նկատմամբ կազմակերպության օգտագործման իրավունքը ծագում է դրանց նկատմամբ իրավունքի պետական գրանցման պահից:
2. Կազմակերպությունն իրավունք չունի օտարել, գրավ դնել, հանձնել վարձակալության կազմակերպությանն ամրացված հավաքածուն և պատմամշակութային արժեքները:
3. Լիազորված պետական մարմինն իրավունք ունի ստուգել կազմակերպությանն ամրացված գրադարանային հավաքածուի և պատմամշակութային արժեքների ամբողջականությունը:

**5. Կազմակերպության կառավարումը**

1. Կազմակերպության կառավարումն իրականացնում է գործադիր մարմինը՝ տնօրենը:
2. Կազմակերպության ընդհանուր կառավարումն իրականացնում է հիմնադրի կողմից լիազորված պետական մարմինը:
3. Համայնքը`
4. ապահովում կազմակերպության բնականոն գործունեությունը և պատասխանատվություն է կրում դրա չկատարման կամ ոչ պատշաճ իրականացման համար:
5. սույն կանոնադրությամբ սահմանված կարգով պաշտոնի է նշանակում և պաշտոնից ազատում է կազմակերպության տնօրենին:
6. կազմակերպության տնօրենի հետ կնքում է պայմանագիրը: Պայմանագրով սահմանվում են կազմակերպության տնօրենի իրավունքները, պարտականությունները, պատասխանատվությունը և փոխհարաբերությունները լիազորված պետական մարմնի հետ. նրա աշխատանքի վարձատրման պայմանները, պայմանագրի դադարման՝ «Պետական ոչ առևտրային կազմակերպության մասին» Հայաստանի Հանրապետության օրենքով և Հայաստանի Հանրապետության աշխատանքային օրենսգրքով նախատեսված բոլոր հիմքերը և այլ դրույթներ, որոնք պայմանավորվող կողմերը անհրաժեշտ կգտնեն:

Պայմանագրի դրույթները չեն կարող հակասել Հայաստանի Հանրապետության աշխատանքային օրենսդրության պահանջներին, բացառությամբ օրենքով նախատեսված դեպքերի.

1. հաստատում է կազմակերպության տարեկան ծախսերի նախահաշիվը,
2. իրականացնում է կազմակերպության գործունեության վերահսկողությունը,
3. կասեցնում է կամ ուժը կորցրած է ճանաչում տնօրենի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրությունները և ցուցումները,
4. լսում է կազմակերպության գործունեության մասին հաշվետվություններ, քննում է դրա գործունեության վերստուգման արդյունքները,
5. հաստատում է կազմակերպությանը սեփականության իրավունքով հանձնվող և (կամ) ամրացվող՝ համայնքին պատկանող գույքի կազմը,
6. վերահսկողություն է իրականացնում կազմակերպությանն ամրացված համայնքային սեփականության օգտագործման և պահպանության նկատմամբ,
7. վերահսկողություն է իրականացնում կազմակերպության սեփականության պահպանման նկատմամբ, իսկ օրենքով, հիմնադրի որոշմամբ կամ սույն կանոնադրությամբ նախատեսված դեպքերում համաձայնություն է տալիս կազմակերպության գույքի օտարման կամ վարձակալության հանձնման համար,
8. հաստատում է կազմակերպության տարեկան հաշվետվություններն ու տարեկան հաշվեկշիռը,
9. իրականացնում է «Պետական ոչ առևտրային կազմակերպությունների մասին» Հայաստանի Հանրապետության օրենքով, հիմնադրի որոշումներով և սույն կանոնադրությամբ նախատեսված այլ գործառույթներ:
10. Կազմակերպության ընթացիկ գործունեության ղեկավարումն իրականացնում է տնօրենը, որին նշանակում կամ ազատում է համայնքի ղեկավարը:
11. Կազմակերպության տնօրենին պաշտոնի նշանակելն ու պաշտոնից ազատելը կարգավորվում են «Պետական ոչ առևտրային կազմակերպությունների մասին» Հայաստանի Հանրապետության օրենքով:
12. Կազմակերպության տնօրենը օրենքով, համայնքի որոշումներով, սույն կանոնադրությամբ իրեն վերապահված լիազորությունների սահմաններում ղեկավարում է կազմակերպության գործունեությունը և կրում է պատասխանատվություն օրենքների, իրավական այլ ակտերի, համայնքի ղեկավարի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:
13. Կազմակերպության տնօրենը չի կարող զբաղեցնել այլ պաշտոն կամ կատարել վճարովի այլ աշխատանք, բացի գիտական, մանկավարժական և ստեղծագործական աշխատանքից:
14. Կազմակերպության տնօրենը լրիվ գույքային պատասխանատվություն է կրում իր մեղքով կազմակերպությանը և (կամ) համայնքին պատճառված վնասի համար: Նրա լիազորությունների դադարեցումը հիմք չէ պատճառված վնասը հատուցելու, պարտականությունները չկատարելու համար:
15. Կազմակերպության տնօրենը՝
16. առանց լիազորագրի հանդես է գալիս կազմակերպության անունից, ներկայացնում է նրա շահերը և կնքում գործարքներ.
17. Հայաստանի Հանրապետության օրենսդրությամբ, համայնքի ղեկավարի որոշումներով և սույն կանոնադրությամբ սահմանված կարգով տնօրինում է կազմակերպության գույքը, այդ թվում ֆինանսական միջոցները.
18. տալիս է կազմակերպության անունից հանդես գալու լիազորագրեր, այդ թվում՝ վերալիազորման իրավունքով.
19. աշխատանքի է նշանակում և աշխատանքից ազատում կազմակերպության աշխատողներին, նրանց նկատմամբ կիրառում է խրախուսման միջոցներ և նշանակում կարգապահական տույժեր.
20. բանկերում բացում է հաշվարկային հաշիվներ.
21. կատարում է իր տեղակալների պարտականությունների բաշխում
22. սահմանում է կազմակերպության կառուցվածքն ու կառուցվածքային ստորաբաժանումների իրավասությունը.
23. սահմանված լիազորված պետական մարմին է ներկայացնում կազմակերպության տարեկան ծախսերի նախահաշիվը.
24. հաստատում է ձեռնարկատիրական գործունեության եկամուտների և ծախսերի նախահաշիվը.
25. օրենքով և սույն կանոնադրությամբ սահմանված կարգով իր լիազորությունների սահմաններում արձակում է հրամաններ, հրահանգներ, տալիս է կատարման համար պարտադիր ցուցումներ և վերահսկում է դրանց կատարումը.
26. կազմակերպում է կազմակերպությանը անժամկետ ու անհատույց օգտագործման իրավունքով ամրացված շենքերի նախագծային, շինարարական վերանորոգման և այլ աշխատանքներ.
27. ստորագրում է ֆինանսական փաստաթղթեր.
28. իրականացնում է ֆինանսական և արտադրական գործունեությանը վերաբերող այլ խնդիրներ.
29. հաստատում է կազմակերպության հաստիքացուցակը և ֆիանսական արտադրական գործունեության ծրագիրը.
30. որոշում է ընդունում կազմակերպության ֆինանսական միջոցների օգտագործման վերաբերյալ.
31. համայնքի ավագանու հաստատմանն է ներկայացնում կազմակերպության կառուցվածքը, աշխատողների թիվը, հաստատում է կազմակերպության ընդհանուր և առանձին կառուցվածքային ստորաբաժանումների կանոնակարգերը, ներքին կարգապահական և այլ կանոնները.
32. իրականացնում է Հայաստանի Հանրապետության օրենսդրությանը չհակասող այլ լիազորություններ։
33. կազմակերպության տնօրենը պարտավոր է չկատարել Հայաստանի Հանրապետության օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության:
34. Կազմակերպության տնօրենի բացակայության դեպքում նրա նշանակած մարմնի գրավոր որոշման համաձայն տնօրենի լիազորություններն իրականացնում է կազմակերպության տնօրենի տեղակալը:
35. Կազմակերպության աշխատողների իրավունքներն ու պարտականությունները սահմանվում են Հայաստանի Հանրապետության օրենսդրությամբ, սույն կանոնադրությամբ, աշխատանքային պայմանագրով, կազմակերպության առանձին ստորաբաժանումների ու աշխատանքային ներքին կանոնակարգով և այլ իրավական ակտերով:
36. Կազմակերպության գործունեության հիմնական հարցերի քննարկման, մասնագիտական և կազմակերպական աշխատանքների արդյունավետ իրականացման նպատակով տնօրենին առընթեր ստեղծվում են խորհրդակցական մարմիններ՝
37. գիտական խորհուրդ,
38. գրականության կորուստների, վերականգնման և փոխհատուցման հանձնաժողով:
39. Կազմակերպության խորհրդակցական մարմիններն իրենց գործառույթներն իրականացնում են առանձին կանոնակարգերով:
40. Կազմակերպության խորհրդակցական մարմինների կազմում կարող են ընդգրկվել կազմակերպության մասնագետներ, այլ կազմակերպությունների ներկայացուցիչներ:
41. Կազմակերպության խորհրդակցական մարմինների կազմը և կանոնակարգը լիազորված պետական մարմնի հետ համաձայնեցնելով հաստատում է կազմակերպության տնօրենը:
42. Կազմակերպության խորհրդակցական մարմինների որոշումներն իրականացվում են կազմակերպության տնօրենի հրամանով:

**6. Կազմակերպության շահույթի օգտագործման կարգը**

1. Կազմակերպության գործունեության ընթացքում առաջացած շահույթը օգտագործվում է սույն կանոնադրությամբ նախատեսված նպատակների իրականացման համար: Կազմակերպության շահույթի օգտագործման կարգը սահմանում է հիմնադիրը:

**7. Կազմակերպության հիմնարկները, ներկայացուցչությունները և մասնաճյուղերը**

1. Կազմակերպությունը Գյումրի քաղաքում ունի մասնաճյուղեր.
2. Թիվ 9 գրադարան-մասնաճյուղ (Հայաստանի Հանրապետություն, Շիրակի մարզ, Գյումրի համայնք, Մեքենավարների փողոց 56)
3. Դ. Վարուժանի անվան մանկական գրադարան-մասնաճյուղ (Հայաստանի Հանրապետություն, Շիրակի մարզ, Գյումրի համայնք, Մսի կոմբինատ փողոց, թիվ 2 շենք)
4. Հ. Թումանյանի անվան մանկական գրադարան-մասնաճյուղ (Հայաստանի Հանրապետություն, Շիրակի մարզ, Գյումրի համայնք, Շչեբրինայի 3ա)

**8. Կազմակերպության վերակազմավորումը և լուծարումը**

1. Կազմակերպությունը կարող է վերակազմակերպվել կամ լուծարվել հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով:
2. Կազմակերպությունը կարող է լուծարվել նաև սնանկության հետևանքով, իսկ օերնքով սահմանված դեպքերում նաև դատական կարգով:
3. Կազմակերպության լուծարման դեպքում պարտատերերի պահանջները բավարարելուց հետո, մնացած գույքը ուղղվում է պետական բյուջե:
4. Կազմակերպության լուծարմամբ նրա գործունեությունը դադարում է առանց իրավունքներն ու պարտականություններն իրավահաջորդության կարգով այլ անձանց անցնելու: